Protokoll nummer 7, 2020

Styremøte i NBfU region Nord torsdag 21. mai.

Sted: telefonstyremøte.

Tilstede: Katrin Hasselberg, Lena Gimse, Tanita Thomassen, Synne Sandtrøen.

Forfall: Dennis Thomassen, Andrea Bruun Eivik

Møtestart: 18:02

Sak 28.20: Sommertur

Komiteen for sommerturen har vært på tanken om å avlyse sommerturen siden vi har få påmeldte. Vi vet heller ikke hvordan det vil bli med flyavganger, flypriser og hvilke av de planlagte aktivitetene som er mulig å få gjennomført.
Til nå har vi 14 påmeldte medlemmer og 2 ledsagere som har sagt de ønsker å bli med på sommerturen.
Lena påpeker at det kan være en fordel at det ikke er så mange påmeldte og at det ikke trenger å føre til at turen blir avlyst. Med en mindre gruppe er det enklere å holde avstand. Myndighetene vil komme med nye retningslinjer 15. juni om hvilke aktiviteter som åpner igjen, da vet vi hvilket av de planlagte aktivitetene som lar seg gjennomføre og hva som må byttes til andre uteaktiviteter.

Det foreslås å spørre Tommy og Anne Katrine om de ønsker og være ledsager på sommerturen. Katrin skal også snakke med Solveig Marie om hun har noen ledsagere hun anbefaler i Tromsø.

Katrin tar kontakt med sparebankstiftelsen om hvordan de stiller seg til ett mindre arrangement en hva vi opplyste om i søknaden.

Vedtak: Vi avventer med å avlyse til vi vet hva myndighetene beslutter 15. juni. Det blir satt ny påmeldingsfrist til 1.juni. Komiteen for sommerturen jobber med en alternativ aktivitetsplan og videre planlegging.

Sak 29.20: Julebord

Komiteen informerer om at de ikke har startet planleggingen.

Lena sier vi må få fastsatt tema slik at vi kan sende søknad om midler. Thoning Owesen legat har søknadsfrist 1.juni som det kan være lurt å søke på.

Vedtak: Julebordkomiteen skal ha møte for å fastsette tema slik at vi kan starte og søke om midler.

Sak 30.20: lokale arrangement

Katrin foreslår at det skal være 2 arrangement i finnmark, 2 i Nordland og 1 i Troms.
Det foreslås også at vi kanskje kan ha litt større lokale arrangement slik at folk ønsker å bruke reisetid for å komme. Da kan vi også ha med en overnatting for de som kommer reisende. Vi ønsker å ha aktiviteter som kan vekke interesse hos medlemmene.
Det foreslås også å invitere NBF medlemmer i NBFu alder og BUF medlemmer på disse arrangementene.

Vedtak: Vi gjennomføre ett større lokalt arrangement i hvert fylke.

Sak 31.20: Fysisk styremøte før landsmøtet

Katrin lurer på om vi bør begynne å sjekke ut billetter til det fysiske styremøtet vi skal ha før landsmøtet. Lena regner med at vi kan snakke med NBFu angående billettene da de fleste skal på landsmøtet.

Vedtak: Vi avventer videre planlegging til vi vet mer om landsmøtet.

Sak 32.20: zoom treff/kurs for medlemmer?

NBF og NBFu har hatt flere treff og kurs på zoom, Katrin foreslår å ha zoom-treff for våre nord-medlemmer. Lena forteller at det er region Øst som har tatt mest ansvar for fellestreffene på zoom. Vi kan eventuelt dele ansvaret med Øst om de felles zoom aktivitetene.

Vedtak: Vi skal prøve å få satt i gang noen treff for bare nord-medlemmene på zoom.

Sak 33.20: Ringerunde til medlemmer

Det er kommet mail fra Irene på kontoret om at det skal foregå en ringerunde til medlemmer. I mailen ønsker de at noen som vil fra styret i regionene kan ringe noen av medlemmene i deres region. Tanita og Synne er medlemsansvarlig i nord.

Vedtak: Om noen ønsker å være med på ringerunden kan de ta kontakt med kontoret.

Sak 34.20: neste styremøte

18. juni kl 18:00

Møteslutt 19:14

Synne Sandtrøen
Referent